Kolmas võimalus on kuvada mõlemale silmale erinev pilt eristades nad polariseeritud valguse abil. Läbi polariseerivate filtrite projitseeritud pildid kuvatakse spetsiaalekraanile mis peegeldab polariseeritud valgust ning polariseerivate klaasidega prillide abil saavutatakse efekt kus parem silm näeb vaid vastavalt polariseeritud valgust, st. parema silma pilti, ning vasak silm vasaku oma. Seda süsteemi kasutatakse näiteks Tallinnas Solarise kinos, uues Kristiine keskuse 4D kinos ja Tartus Ahhaa 4D kinos. Polariseeritud valgust kasutatakse ka 3d arvutiekraanide ja televiisorite tootmiseks kuid viimased on hetkel veel suhteliselt kallid. Polariseeritud süsteeme nimetatakse ka passiivseteks kuna nad ei tugine vaheldumisi parema ja vasaku silma jaoks kuvatavale pildile ja mõlema silma pildid kuvatakse samaaegselt.